**Uzaicinājums uz apspriedi ar piegādātājiem par modulārās būves uzstādīšanu (projektēšana, būvniecība)**

Valsts sabiedrība ar ierobežotu atbildību „Paula Stradiņa klīniskā universitātes slimnīca” (turpmāk – Pasūtītājs, PSKUS), valstī konstatētās ārkārtējās un epidemoloģiskās situācijas (COVID – 19 pandēmijas) dēļ, PSKUS Neatliekamās medicīnas centra (turpmāk – NMC) un operāciju zāļu kapacitātes nodrošināšanai, ir konstatējusi, ka visefektīvākais un ātrākais risinājums ir papildus telpas izvietot moduļu tipa būvēs PSKUS teritorijā. Moduļu būves paredzētas aptuveni 1 820 m2 platībā.

Ar šo paziņojumu Pasūtītājs informē, ka ir ieinteresēts pirms iepirkuma apspriesties ar piegādātājiem par potenciālajiem un tirgū pieejamajiem risinājumiem savu vajadzību apmierināšanai, lai cita starpā noskaidrotu arī samērīgu prasību līmeni attiecībā pret pastāvošo piedāvājumu un iespējamiem tehniskiem risinājumiem, projekta termiņiem utt.

Pasūtītājs apspriedes laikā iegūto informāciju izmantos, lai sagatavotu pēc iespējas kvalitatīvāku iepirkuma dokumentāciju.

|  |  |
| --- | --- |
| Apspriežamie jautājumi: | 1. Tehniskās specifikācijas projekta apspriešana;
2. Procesa posmi un izpildes termiņi;
3. Minimālās speciālistu kvalifikācijas prasības, lai Izpildītājs varētu īstenot būvniecības projektu (projektēšanu un būvniecību);
4. Prognozējama līgumsumma.
 |
| Apspriedes laiks un vieta:  | Apspriede notiks attālinātā kārtībā MS Teams platformā 2020.gada 13.novembrī plkst. 13.00 (pēc Latvijas laika, tiks veikts sarunas ieraksts). Sanāksme notiks latviešu/angļu valodā. |
| Veids, kādā piegādātāji var pieteikties dalībai apspriedē: | Lai pieteiktos dalībai apspriedē piegādātājiem ir nepieciešams līdz 2020.gada 12.novembrim pieteikties elektroniski uz e-pastu Zanda.Brante@stradini.lv.  |
| Prasības attiecībā uz apspriedes dokumentēšanu un šīs dokumentācijas publicēšanu:  | Apspriede tiks dokumentēta un apspriedes protokols tiks publicēts Pasūtītāja interneta vietnē. Tiks veikts sarunas ieraksts. |